Document ID: 32007D0766

KOMMISSIONENS AFGØRELSE
af 14. november 2007
om listen over regioner og områder, der er berettiget til støtte fra komponenten for grænseoverskridende samarbejde under instrumentet til førtiltrædelsesbistand med henblik på grænseoverskridende samarbejde mellem medlemsstater og modtagerlande i perioden 2007 til 2013
(2007/766/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (IPA) (1),
under henvisning til Kommissionens forordning (EF) nr. 718/2007 af 12. juni 2007 om gennemførelse af Rådets forordning (EF) nr. 1085/2006 (2), særlig artikel 88, stk. 1, og
ud fra følgende betragtninger:
(1)
I henhold til artikel 9 i forordning (EF) nr. 1085/2006 kan der ydes støtte til grænseoverskridende samarbejde mellem modtagerlande og medlemsstater fra komponenten for grænseoverskridende samarbejde under Ipa. Bistand, der ydes fra komponenten for grænseoverskridende samarbejde under Ipa, dækker i så fald regionerne på begge sider af den eller de respektive grænser, uanset om det er land- eller søgrænser.
(2)
Med henblik på grænseoverskridende samarbejde mellem medlemsstater og modtagerlande er NUTS III-områder eller i områder uden NUTS-klassifikation tilsvarende områder langs landegrænserne mellem Fællesskabet og modtagerlandene og tilsvarende områder langs søgrænserne mellem Fællesskabet og modtagerlandene, der som hovedregel højst må ligge 150 km fra hinanden, dog under hensyntagen til eventuelle justeringer, som behøves for at sikre sammenhæng og kontinuitet i samarbejdsforanstaltningen, finansieringsberettigede, jf. artikel 88, stk. 1, i forordning (EF) nr. 718/2007.
(3)
Ifølge artikel 88, stk. 1, i forordning (EF) nr. 718/2007 vedtager Kommissionen umiddelbart efter denne forordnings ikrafttrædelse en liste over støtteberettigede regioner i Fællesskabet og i modtagerlandene, som er gyldig indtil den 31. december 2013 -
TRUFFET FØLGENDE AFGØRELSE:
Eneste artikel
Med henblik på det grænseoverskridende samarbejde mellem medlemsstater og Ipa-modtagerlande opføres de områder, der er berettiget til støtte fra komponenten for grænseoverskridende samarbejde under Ipa, på listen i bilag I (medlemsstater) og i bilag II (modtagerlande), jf. artikel 88, stk. 1, i forordning (EF) nr. 718/2007.
Udfærdiget i Bruxelles, den 14. november 2007.

Labels: 15
19
5